Isela Valve

Isela Valve (født 1949) er en svenskspråklig finsk bibliotekar og barnebokforfatter, bosatt på Åland. Mange av bøkene hennes handler om Ålands historie.
Hun har en magistergrad i religionshistorie og litteratur, og har arbeidet som bibliotekar.forfatterbiografi  hos bibliotek.ax, de ålandske bibliotekene Hun debuterte i 1984 med barneboka Hej! Jag heter Marie, som hadde handling fra øyenes friluftsmuseum Jan Karls gården. Andre bøker har handlet om helgener: Sankt Olof går igen (1999) og Ringen på isen (2002) om Finlands nasjonalhelgen Henrik. Hun har også skrevet om angrepet på Bomarsunds festning i 1854. For et voksent publikum har hun skrevet den selvbiografiske Behandlingen – anteckningar från ett år i Kräftans tecken (2008). 

Hennes bok Joels färger (2011) om den ålandske maleren Joel Pettersson ble i 2013 nominert til den første Nordisk råds barne- og ungdomslitteraturpris.Nominerte: Isela Valve  hos norden.orgJoels färger anmeldt på barnebokkritikk.no

Hun er ikke oversatt til norsk.

 Referanser 

Kategori:Finske barnebokforfattere
Kategori:Finlandssvenske forfattere
Kategori:Finske bibliotekarer
Kategori:Personer fra Kimitoön
Kategori:Fødsler i 1949